Dian (drama)

Dian ialah sebuah siri drama televisyen Malaysia 2018 arahan Kyoll Hamzah, dibintangi oleh Siti Elizad sebagai watak tajuk bersama-sama dengan barisan pelakon ensembel. Siri ini memulakan tayangan perdana di Slot GlamaDrama ntv7 dari 28 November 2018 hingga 25 Disember 2018 menggantikan Rahasia Kasih.

Siri ini boleh didapati melalui penstriman dalam talian di saluran YouTube rasmi ntv7.

Sinopsis
Dian seorang wanita yang hanya berpegang kepada prinsip hidupnya terkilan dengan ibunya yang tidak memberi restu atas pilihan hatinya. Dan disebabkan itulah dia terpaksa mengharungi pelbagai pancaroba dan halangan dalam kehidupannya.

Dian telah memilih Hisham sebagai pasangan hidupnya walaupun ditentang oleh ibunya Yon Aishah. Sebenarnya, ibu Dian mempunyai perancangan untuk mengahwinkan anak perempuannya itu dengan Faris yang merupakan seorang doktor berjaya. Tapi apakan daya, Dian keras kepala dan tetap ingin berkahwin dengan Hisham.

Selapas mendirikan rumahtangga bersama pilihan hatinya itu, Dian dan Hisham telah dikurniakan dengan dua orang anak iaitu Fiqa dan Aiman. Dian tidak sangka bahawa hisham ialah seorang kaki judi dan suka membazir masa dan wang di kelab-kelab judi setiap malam. Ketagihan berjudi Hisham semakin menjadi-jadi sehingga Dian terpaksa memilih cara alternatif untuk memberi wang kepada suaminya itu.

Suatu hari, Hisham bertengkar besar dengan Dian setelah Dian sudah tidak dapat bertahan dengan perangai buruk suaminya itu. Dalam pergelutan, Hisham tertikam dan Dian pula dipenjarakan selama 10 tahun atas cubaan untuk membunuh serta mencederakan suaminya sendiri.

Ketika Dian meringkuk dalam penjara, Hisham telah mengambil kesempatan untuk berkahwin dengan Nisa. Nisa terpaksa menjadi ibu kepada Fiqa dan Aiman walaupun dia sebenarnya benci mereka berdua. Tabiat buruk Hisham yang obses dengan judi itu masih belum dapat dibuang, dan masih kerap membuang masa di kelab judi.

Siapa sangka walaupun sudah berbini dua, Hisham berkahwin pula dengan Eva Raisya. Malangnya Eva tidak tahu bahawa Hisham hanya ingin mengambil kesempatan terhadap kekayaannya. Masa berlalu dengan pantas sekali. Pejam celik, sudah 10 tahun Dian dipenjarakan. Selepas dibebaskan, Dian mempunyai misi untuk mencari kedua-dua anaknya semula. Hisham yang gila talak pula ingin memenangi hati Dian kembali setelah mengetahui bahawa Dian kini sudah bebas.

Banyak kejadian yang berlaku apabila Dian cuba menjejaki anaknya. Adakah Dian akan bertemu semula degnan Fiqa dan Aiman? Inginkah Dia untuk pulang semula ke pangkuan Hisham?

Pelakon

Pelakon utama
 Siti Elizad sebagai Dian
 Qi Razali sebagai Hisham
 Erra Fazira sebagai Eva Raisya
 Yasmin Hani sebagai Nisa

Pelakon pembantu
 Fazlina Ahmad Daud sebagai Yon Aishah
 Mimi Lana sebagai Syafiqa
 Izzy Reef sebagai Aiman
 Tony Eusoff sebagai Faris
 Adrea Abdullah sebagai Kak long Intan
 Iman Corinne Adrienne sebagai Tini
 Aleeza Kasim sebagai Kama
 Adam Yusuf sebagai Erfan
 Natasha Farhana sebagai Rina
 Jasper Supayah sebagai Dayna

Penerbitan
Menurut pelakon utama drama ini, Siti Elizad, beliau tertarik untuk menerima naskhah ini kerana ia ada kelainan dan memaparkan jatuh bangun dalam kehidupan. Dian juga menyaksikan Elizad memasuki penjara buat pertama kali. Dalam temuramah bersama Harian Metro, beliau berkata: “Saya melakonkan watak banduan bernama Dian. Ini percubaan pertama saya memegang watak banduan dan dapat merasai sendiri pengalaman berada dalam sel penjara,”.

Penggambaran drama ini dijalankan pada April 2018.

Runut bunyi
 "Misteri" - Ernie Zakri
 "Rintik Hujan" - Akma
 "Bulan Bintang" - The Alif dan Ogy Maalek

Rujukan

Drama Melayu 2018
Rancangan ntv7